Frankowska

mini|Karta dźensnišeje Frankowskeje

Frankowska (serbsce tež Frankska,  Franken) je region w Němskej. Nadeńdźe so na sewjeru Swobodneho stata Bayerskeje, na juhu Durinskeje a na samym sewjerowuchodźe Badensko-Württembergskeje a hodźi so přez specifiske kulturne a rěčne wosebitosće wot wokolnych kónčin rozeznawać. Frankowska wotpowěduje we hłownym rěčnemu teritorijej wuchodofrankowskich dialektow a ma něhdźe pjeć milionow wobydlerjow.

Historisce jedna so wo wuchodny kónc sydlenskeho teritorija frankowskich kmjenow a Frankowskeho mócnarstwa w srjedźowěku. Zasydlenje Frankow nad Mohanom zahaji so w 6. lětstotku. Na sewjerowuchodźe, při Solawje, mjezowaše frankowski teritorij ze serbskim. Za čas noworjadowanja južnoněmskich statow přez Napoleona přińdźe najwjetši dźěl Frankowskeje pod bayerske knjejstwo.

 Geografija 
Oficielnje njejsu hranicy regiona definowane, zwjetša liča so pak k Frankowskej bayerske wobwody Hornja, Delnja a Srjedźna Frankowska, sewjerowuchodny dźěl badensko-württembergskeho regiona Heilbronn-Frankowska kaž tež frankowskorěčny teritorij južneje Durinskeje wokoło městow Suhl a Sonneberg.

Geografiske hranicy tworja wjacore srjedźne horiny: Na juhu wotmjezuje Frankska alba Frankowsku wot druhich dźělow Bayerskeje, na wuchodźe tworja Šmrěčiny přirodnu hranicu z Čechami. Na sewjeru wobsteji frankowska hranica z Frankowskeho lěsa, Durinskeho lěsa, Rhöny a Spessarta. W małym hessenskim dźělu leži Odenski lěs.

Najwyša hora Frankowskeje je Schneeberg (1051 m) w Šmrěčinach; najwažnišej rěce stej Mohan a jeho lěwy přitok Regnica.

Najwjetše města a jeničke wulkoměsta Frankowskeje su Nürnberg, Würzburg, Fürth, Heilbronn a Erlangen.

 Wotkaz 

!
Kategorija:Geografija Bayerskeje
Kategorija:Geografija Durinskeje
Kategorija:Geografija Badensko-Württembergskeje
Kategorija:Region w Europje